### Beslutninger

Zehnia Andreasen, Magistratsafdelingen for Kultur og Borgerservice og Magistratsafdelingen for Teknik og Miljø med bemærkning, at byrådet i sit møde den 4. december 2024 har vedtaget Magistratens indstilling og ændringsforslaget fra Socialdemokratiet af 19. november 2024 i overensstemmelse med erklæring fra Økonomi- og Erhvervsudvalget af 27. november 2024 med 21 stemmer for (Socialdemokratiet, Det Konservative Folkeparti, Venstre, Liberal Alliance, James Jeppesen, Noah Svendsen og Xenia Brandt) og 10 stemmer imod (Socialistisk Folkeparti, Enhedslisten de Rød-Grønne, Radikale Venstre, Danmarksdemokraterne og August Nielsen).

Socialistisk Folkepartis ændringsforslag af 3. december 2024 blev ikke tiltrådt med 24 stemmer imod (Socialdemokratiet, Det Konservative Folkeparti, Venstre, Enhedslisten de Rød-Grønne, Radikale Venstre, Liberal Alliance, Margrethe Christoffersen, Noah Svendsen og Xenia Brandt), 4 stemmer for (Socialistisk Folkeparti) og 3 undlod at stemme (Ruben Krogh, Danmarksdemokraterne og August Nielsen).

Radikale Venstres ændringsforslag af 4. december 2024 blev ikke tiltrådt med 26 stemmer imod (Socialdemokratiet, Det Konservative Folkeparti, Socialistisk Folkeparti, Venstre, Enhedslisten de Rød-Grønne, Liberal Alliance, James Jeppesen, Noah Svendsen og Xenia Brandt ), 2 stemmer for (Radikale Venstre) og 3 undlod at stemme (Danmarksdemokraterne, Ruben Krogh og August Nielsen).

###

.

### Resume

Byrådet vedtog i marts 2024 anlægsbevilling til Nyt Stadion [adresse]. Siden vedtagelsen er hele projektet videre-bearbejdet i detaljer, og der har været en udvikling og revurdering af det bygningsmæssige indhold og bl.a. stigende priser. Parallelt er der arbejdet med at optimere den ønskede funktionalitet og sikre byggeriets markante og ikoniske udtryk uden at gå på kompromis med størrelsen af stadion.

Herudover har der i forbindelse med bearbejdningsprocessen og opstarten på nedrivning af stadion vist sig en række udfordringer, der ligger ud over det egentlige stadionprojekt, men håndteres som en del af det samlede byggeprojekt.

På denne baggrund søges der om tillægsbevilling på i alt 248,6 mio. kr. til Nyt Stadion [adresse]. Ca. 185 mio. kr. kan relateres direkte til stadionbyggeriet, mens de resterende ca. 64 mio. kr. vedrører øvrige forhold. Den samlede anlægssum er herefter 994,6 mio. kr.

Finansieringen sker fra flere forskellige kilder, herunder bl.a. et ekstra bidrag fra Købmand Herman Sallings Fond, midler til [adresse] afsat i [adresse] investeringsplan, fra [adresse] og via forventede indtægter fra selvbudgettering i 2025. Herudover optages indtægtsreserver vedr. en forventet justering af stadionlejen og kommende fremskrivninger af anlægsbeløb.

### Beslutningspunkter

Det indstilles:

At 1) der frigives rådighedsbeløb og tillægsanlægsbevilling på i alt 248,6 mio. kr. til etablering af Nyt Stadion Aarhus inkl. flugtvej gennem tennisanlæg og jordarbejde mv., jf. afsnit 6.

At 2) der gives indtægtsbevilling på 40,0 mio. kr. til donation fra [adresse] Paw Gregersen, jf. afsnit 6.

At 3) der optages indtægtsreserver på i alt 77,4 mio., der udmøntes af den kommende stadionleje og kommende fremskrivninger af anlægsbeløbene, jf. afsnit 6.

At 4) den resterende finansiering på 131,2 mio. kr. finansieres via forskellige kilder, jf. afsnit 6.

At 5) tidligere udmøntet anlægsbevilling og rådighedsbeløb til tennisanlæg lægges sammen med anlægsbevilling til Nyt Stadion [adresse], da der er tale om ét samlet projekt.

### Borgmesterens Afdelings påtegning

Fremsendes til Magistraten.

Borgmesterens Afdeling bemærker, at der i finansieringen indgår en tværgående prioritering, som burde foretages i de årlige budgetdrøftelser. Der anvendes således 50 mio. kr. som finansiering fra en forventet gevinst ved valg af selvbudgettering i 2025. Det bemærkes, at den forventede gevinst først opgøres endeligt i 2027 og udbetales som en efterregulering i 2028, men med indstillingen fremrykkes midlerne til 2026, hvor gevinsten endnu ikke er endeligt opgjort.

Det fremgår ligeledes af sagen, at der optages en indtægtsreserve vedr. stadionlejen, der udmøntes helt eller delvist, når stadionlejen fastlægges endeligt på baggrund af den igangværende analyse af grundlaget for lejen.

Borgmesterens Afdeling anbefaler fortsat, at indstillingen tiltrædes.

Herudover har Borgmesterens Afdeling ingen bemærkninger til indstillingen.

### Sagsforløb

Udvalg: Magistraten

Dato: 12-11-2024

Julius Andreasen: 2

Fremsendes til [adresse] med bemærkning, at Magistraten i mødet den 12. november 2024 anbefaler, at byrådet tiltræder Borgmesterens Afdelings, Magistratsafdelingen for Kultur og Borger-services og Magistratsafdelingen for Teknik og Miljøs indstilling af 5. november 2024.

Venstre tog forbehold.

Socialistisk Folkeparti, Tage Thygesen og August Nielsen kunne ikke tiltræde indstillingen.

Yannick Frandsen og Rådmand James Jeppesen deltog ikke i sagens behandling.

Udvalg: [adresse]

Dato: 20-11-2024

Julius Andreasen: 6

Fremsendes med ændringsforslaget fra Socialdemokratiet af 19. november 2024 til Økonomi- og Erhvervsudvalget til behandling i henhold til beslutning i byrådets møde den 20. november 2024.

Udvalg: Økonomi- og Erhvervsudvalget

Dato: 27-11-2024

Julius Andreasen: 4

Jonas Klausen, Thea Jepsen, Bo Clausen og Noah Svendsen kunne med nedenstående tilføjelser tiltræde indstillingen i overensstemmelse med Magistratens anbefaling samt Socialdemokratiets ændringsforslag.

Kultur og Borgerservice udarbejder et kommissorium for en uvildig ekstern tredje-partsundersøgelse, som skal gennemgå økonomien og pege på mulige effektiviserin-ger efter entreprisekontrakt er underskrevet, herunder om der kan findes konkrete besparelser på for eksempel designmæssige prioriteringer. Den uvildige tredjepart skal beskrive risikoparametre i projektet samt opfølgning på parametrene med en frekvens, der passer til udviklingstakten af stadion samt tredjepartens øvrige op-mærksomhedspunkter. Vurderingerne fra den eksterne tredjepart offentliggøres sideløbende med, at byrådet orienteres. Kommissoriet forelægges Magistraten inden udgangen af 2024.

Den politiske styregruppe nedlægges. I stedet gøres Magistraten til styregruppen for [adresse]. [adresse] vil bistå den politiske styregruppe med løbende kvalificering indenfor bygherrerådgivning og økonomiske vurderinger med henblik på at styrke det byggefaglige vidensgrundlag for styregruppen.

Kulturudvalget vil være følgegruppe for [adresse] og får parallelle orienteringer om økonomien. Der udarbejdes sideløbende skriftlige orienteringer til byrådet om økonomi og progression i byggeriet.

Der er udarbejdet en ambitiøs udviklingsplan for [adresse]. Med tillægsbevillingen omprioriteres midler inden for [adresse]. Der er derfor enighed om i de kommen-de års budgetter at arbejde for at sikre finansiering til fortsat at kunne realisere pro-jekter inden for udviklingsplanens rammer samtidigt med at breddeidrætten styrkes.

Derudover arbejdes der ambitiøst på indgåelse af partnerskaber og aftaler med fon-de, der kan medvirke til at realisere aktiviteterne og projekter inden for Kongelun-dens udviklingsplan - herunder fx Kongeruten.

Der ønskes en transparent og inddragende proces for arbejdet med stadion samt Sporten Hus og atletikstadion.

Liva Jeppesen kan ikke tiltræde indstillingen, som den ligger, men foreslår følgende ændringer: Targetsummen for stadionprojektet formindskes med 45,1 mio. kr. ved ikke at lave tunnel Club designelement, omklædningsrum designelement, aptering af VIP-etage (bronze) og grusbelægning omkring stadion, ved at have færre boder i concourse samt en mindre servicebygning og derudover nedskaleringer af teknisk karakter. Liva Jeppesen ønsker derudover en ekstern revisionskontrolfunktion frem-over, så risikoen for flere budgetoverskridelser formindskes, samt at der afsøges yderligere samarbejde med fonde omkring finansiering af resten af projekterne i [adresse].

William Christensen og Pernille Bech tog forbehold.